1999/745/EY: Komission päätös, tehty 4 päivänä marraskuuta 1999, yhteisön tuesta maa- ja metsätaloustuotteiden jalostamisen ja kaupan pitämisen edellytysten parantamista koskevien rakenteellisten toimien arviointiin sekä ohjelmakautta 1994-1999 koskevien jäsenvaltioiden (tavoitteen 1- ja 6-alueita lukuun ottamatta) ohjelma-asiakirjojen hyväksymistä koskevien komission päätösten muuttamisesta tavoite 5a -alueiden osalta (tiedoksiannettu numerolla K(1999) 3124) (Ainoastaan espanjan-, tanskan-, saksa-, englannin-, ranskan-, italian-, hollannin-, suomen- ja ruotsinkieliset vedokset ovat todistusvoimaisia)



Virallinen lehti nro L 298 , 19/11/1999 s. 0030 - 0035



KOMISSION PÄÄTÖS, tehty 4 päivänä marraskuuta 1999, yhteisön tuesta maa- ja metsätaloustuotteiden jalostamisen ja kaupan pitämisen edellytysten parantamista koskevien rakenteellisten toimien arviointiin sekä ohjelmakautta 1994-1999 koskevien jäsenvaltioiden (tavoitteen 1- ja 6-alueita lukuun ottamatta) ohjelma-asiakirjojen hyväksymistä koskevien komission päätösten muuttamisesta tavoite 5a -alueiden osalta (tiedoksiannettu numerolla K(1999) 3124) (Ainoastaan espanjan-, tanskan-, saksa-, englannin-, ranskan-, italian-, hollannin-, suomen- ja ruotsinkieliset vedokset ovat todistusvoimaisia) (1999/745/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon asetuksen (ETY) N:o 2052/88 täytäntöönpanosta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(1), sellaisena kuin se on viimeksi muutettuna asetuksella (EY) N:o 3193/94(2), ja erityisesti sen 25 artiklan 5 kohdan, ottaa huomioon maataloustuotteiden jalostamisen ja kaupan pitämisen edellytysten parantamisesta 20 päivänä toukokuuta 1997 annetun neuvoston asetuksen (ETY) N:o 951/97(3), ja erityisesti sen 15 artiklan 1 kohdan, sekä katsoo seuraavaa: 1) Yhteinen toimenpide ulotetaan koskemaan metsätaloustuotteita neuvoston asetuksella (EY) N:o 867/90(4). 2) Komissio hyväksyi liitteenä olevassa taulukossa (liite I) tarkoitetuilla päätöksillä ohjelma-asiakirjat yhteisön rakenteellisista toimista maa- ja metsätaloustuotteiden jalostuksen ja kaupan pitämisen parantamiseksi tavoitteen 5a osalta tavoitteiden 1 ja 6 ulkopuolisilla jäsenvaltioiden alueilla vuosina 1994-1999. 3) Asetuksen (ETY) N:o 2052/88 6 artiklan 2 kohdassa sekä asetuksen (ETY) N:o 4253/88 26 artiklassa edellytetään yhteisön rekenteellisten tukitoimenpiteiden tehokkuuden arviointia; jälkimmäisessä artiklassa säädetään, että arvioinneista vastaavat jäsenvaltiot ja komissio yhdessä. Asetuksen (ETY) N:o 2052/88 5 artiklan 2 kohdan e) alakohdassa määritellään teknisen avun tuki, joka kattaa myös toimien arvioinnin ja joka voidaan myöntää rahoitustukena. 4) Muista rakenteellisista toimista poiketen asetuksen (EY) N:o 951/97 mukaisten, tavoite 1- ja 6-alueiden ulkopuolella toteutettavien toimenpiteiden alkuperäisiin ohjelmiin ei sisältynyt teknisen avun tukea. Aikaisemman ohjelmakauden 1991-1993 jälkiarviointia sekä ohjelmakauden 1994-1999 väli- ja jälkiarviointia koskevasta vaatimuksesta aiheutuu jäsenvaltioille lisäkustannuksia. 5) Asetuksessa (EY) N:o 951/97 sekä asetuksessa (ETY) N:o 867/90 säädettyjen toimenpiteiden arvioinnista maatalouden rakenteiden ja maaseudun kehittämisen komiteassa 28 päivänä tammikuuta 1997 käydyn keskustelun yhteydessä jäsenvaltiot pyysivät arviointimenojen osarahoittamista rakennerahastoista. Komissio pitää tätä pyyntöä perusteltuna. 6) Rakennerahastojen maksusitoumusmäärärahojen ohjeellisesta jakautumisesta jäsenvaltioittain ajanjaksolla 1994-1999, siltä osin kuin neuvoston antamassa asetuksessa (ETY) N:o 2052/88 määritetty tavoite I ei kata tavoitteen 5 a maatalouden osuutta, tehdyn päätöksen 94/279/EY muuttamisesta 28 päivänä heinäkuuta 1998 tehdyn komission päätöksen 98/524/EY(5) 1 artiklan toisen kohdan mukaan kauden 1991-1993 jälkiarviointiin sekä kauden 1994-1999 väli- ja jälkiarviointiin varataan teknisen avun tukea varten EMOTR:n ohjausosastosta 4 miljoonaa ecua tavoitteen 5 a maatalousosan, siltä osin kuin tavoite I ei kata sitä, käytettävissä olevista maksusitoumusmäärärahoista. Edellä mainitussa artiklassa vahvistetaan, että arvioinnin tukea koskevat yksityiskohtaiset säännöt määritellään erikseen tehtävässä komission päätöksessä. Tämän päätöksen tarkoituksena on jakaa 4 miljoonaa euroa jäsenvaltioiden ohjelmille. Yksittäisille ohjelmille annettavien määrien laskemisessa otetaan huomioon painotukset, joiden perusteella varat on jaettu jäsenvaltioille. 7) Maa- ja metsätaloustuotteiden jalostuksen ja kaupan pitämisen parantamista koskevien yhteisön rakenteellisten toimenpiteiden arviointi, johon on myönnetty muuta yhteisön rahoitustukea, ei ole oikeutettu tämän päätöksen mukaiseen tukeen. 8) Tällä päätöksellä jaettavat määrät muodostavat osan ohjelmakauden 1994-1999 maksusitoumusmäärärahojen ohjeellisesta jaosta jäsenvaltioiden kesken asetuksessa (ETY) N:o 2052/88 määritellyn tavoitteen 5 a maatalouden osuuden osalta, siltä osin kuin tavoite 1 ei kata sitä. Jäsenvaltiot voivat käyttää niille annetut lisävarat, joita ei ole käytetty arviointiin, asiaa koskevien ohjelmien toiminnallisten osien vahvistamiseen. 9) Ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta 2 päivänä heinäkuuta 1990 annetun asetuksen (ETY) N:o 1866/90(6), sellaisena kuin se on muutettuna asetuksella (EY) N:o 2745/94(7), 2 artiklan toisessa alakohdassa säädetään, että yhtenäisten ohjelma-asiakirjojen hyväksymisestä tehdyissä komission päätöksissä koko jaksolle päätetyn yhteisön tuen määrä ja sen vuosittainen jako määritellään ecuina kunkin päätöksentekovuoden hinnoilla ja ne sidotaan indeksiin. Tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97(8) 2 artiklan mukaan kaikki oikeudellisissa asiakirjoissa esiintyvät viittaukset ecuun korvataan viittauksella euroon siten, että yksi ecu vastaa yhtä euroa. 10) Tässä päätöksessä säädetyt toimenpiteet ovat maatalouden rakenteiden ja maaseudun kehittämisen komitean lausunnon mukaiset. ON TEHNYT TÄMÄN PÄÄTÖKSEN: 1 artikla EMOTR:n ohjausosastosta annetaan teknistä tukea, joka on tarkoitettu maa- ja metsätaloustuotteiden jalostuksen ja kaupan pitämisen parantamista koskevien yhteisön rakenteellisten toimenpiteiden ohjelmakauden 1994-1999 väli- ja jälkiarviointiin jäsenvaltioissa (lukuun ottamatta tavoite 1- ja 6-alueita) tavoitteen 5a osalta, sekä ohjelmakauden 1991-1993 jälkiarviointiin edellä mainittujen yhteisön rakenteellisten toimenpiteiden osalta. 2 artikla EMOTR:n tuki on enintään 50 prosenttia arviointitoimien tukikelpoisista kustannuksista. Edellä 1 artiklassa tarkoitettuihin toimiin liittyviä tukikelpoisia menoja ovat ainoastaan sellaiset lisämenot, jotka eivät ole julkishallinnon kustannuksia, mukaan lukien juoksevista hallinto-, seuranta- ja valvontatehtävistä vastaavien kansallisten ja paikallisten (lakisääteisten) viranomaisten palkat. 3 artikla Muutetaan liitteenä olevassa taulukossa (liite I) tarkoitettujen komission päätösten 2 artikla lisäämällä seuraava kohta: "Yhteinen toimi kattaa ohjelmakauden 1991-1993 jälkiarvioinnin sekä kauden 1994-1999 väli- ja jälkiarvioinnin." 4 artikla Korvataan liitteenä olevassa taulukossa (liite I) tarkoitettujen komission päätösten 3 artiklassa ilmoitetut enimmäismäärät saman taulukon sarakkeessa J ilmoitetuilla määrillä. Vastaavien rahoitussuunnitelmien muuttamisen yhteydessä tämän komission päätöksen 1 artiklassa tarkoitettuihin arviointitoimiin myönnetty EMOTR:n ohjausosaston tuki annetaan erillään vuoden 1999 yhteismäärästä ja se lisätään tavoitteiden 1, 6 ja 5b ulkopuolisten alueiden odotettavissa oleviin ohjeellisiin menoihin. 5 artikla Korvataan liitteenä olevassa taulukossa (liite I) tarkoitettujen komission päätösten liitteenä olevat rahoitussuunnitelmat tarkistetuilla suunnitelmilla, joissa otetaan huomioon tämän päätöksen mukaiset muutokset. Jäsenvaltioiden on toimitettava nämä tarkistetut suunnitelmat komissiolle kuukauden kuluessa tämän päätöksen antamisesta. 6 artikla Lisätään tämän päätöksen liitteessä II säädetty arviointia koskeva lisäkohta liitteenä olevassa taulukossa (liite I) tarkoitetuilla komission päätöksillä hyväksyttyihin ja muutettuihin ohjelma-asiakirjoihin. 7 artikla Tämä päätös on osoitettu seuraaville jäsenvaltioille: Belgian kuningaskunnalle, Tanskan kuningaskunnalle, Saksan liittotasavallalle, Espanjan kuningaskunnalle, Ranskan tasavallalle, Italian tasavallalle, Luxemburgin suurherttuakunnalle, Alankomaiden kuningaskunnalle, Itävallan tasavallalle, Suomen tasavallalle, Ruotsin kuningaskunnalle, Iso-Britannian ja Pohjois-Irlannin kuningaskunnalle. Tehty Brysselissä 4 päivänä marraskuuta 1999. Komission puolesta Franz FISCHLER Komission jäsen (1) EYVL L 374, 31.12.1988, s. 1. (2) EYVL L 337, 24.12.1994, s. 11. (3) EYVL L 142, 2.6.1997, s. 22. (4) EYVL L 91, 6.4.1990, s. 7. (5) EYVL L 233, 20.8.1998, s. 32. (6) EYVL L 170, 3.7.1990, s. 36. (7) EYVL L 290, 11.11.1994, s. 4. (8) EYVL L 162, 19.6.1997, s. 1. LIITE I Tavoitteiden 1 ja 6 ulkopuolisten alueiden osalta hyväksytyt yhtenäiset ohjelma-asiakirjat (YOA) ja yhteisön tukikehitykset (YTK), joita muutetaan ottamalla mukaan EMOTR:n varoja arviointia varten Neuvoston asetus (ETY) N:o 867/90 ja (EY) N:o 951/97 >TAULUKON PAIKKA> LIITE II ARVIOINTI - Ajanjakso: Tämä ohjelma-asiakirja kattaa seuraavat arvioinnit: - ohjelmakauden 1991-1993 jälkiarviointi - nykyisen ohjelmakauden kolmannen vuoden jälkeen tehtävä väliarviointi - nykyisen ohjelmakauden jälkiarviointi. - Arviointia koskevat suuntaviivat: Tämän ohjelman täytäntöönpanoa koskevassa luvussa ja erityisesti seurannan, väliarvioinnin ja jälkiarvioinnin periaatteita ja järjestämistä koskevassa kohdassa vahvistettujen edellytysten lisäksi jäsenvaltioiden on suoritettava arviointi komission asiakirjassa VI/3778/97 (Rev. 1) annettujen suuntaviivojen ja niiden mahdollisten myöhempien muutosten (asiak. VI/8879/99) perusteella.